Don Camillo
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1900-tallet
Don Camillo er hovedperson i den italienske forfatteren Giovanni Guareschi novellesamlinger om italienske småbymiljø.
Don Camillo, som er en kjempesterk, hjertensgod, men stivsinnet katolsk prest, skildres i rørende og kostelige situasjoner og i sin innbitte kamp mot sin beste venn og verste fiende, den kommunistiske borgermester Peppone. Fortellingene er oversatt til norsk. Kinosuksesser ble filmatiseringen Le Petit Monde de Don Camillo (Don Camillos lille verden, 1952), med den populære, franske komikeren Fernandel som Don Camillo, og dens mange oppfølgere. Les mer i Store norske leksikon Italias litteratur Giovanni Guareschi